Tegemist on ülla ning hea eesmärgiga. Ent vaadates lähemalt, milline on selles valdkonnas olukord Eestis tegelikult, ilmneb, et reaalsus (see, mida tegelikult teha saab) erineb teooriast (sellest, mis on kollektiivlepingu eesmärgid) märkimisväärselt. Selle erinevuse selgitamiseks pakun alljärgnevalt ülevaadet sellest, kuidas on mõjutanud uue töölepinguseaduse  jõustumine kollektiivlepingu sõlmimise võimalusi, ning annan mõned soovitused kollektiivlepingu sõlmimist kaaluvale tööandjale.